สังคมข่าวหุ้น
ดัชนี SET ลบ 13.08 จุด ปิด 1,620.28 จุด มูลค่าซื้อขาย 58,622.88 ล้านบาท ดัชนีมายืนที่แนวรับสำคัญพอดี ทำให้วันนี้ มีโอกาสที่ดัชนีอาจจะฟื้นได้
ดัชนี SET ลบ 13.08 จุด ปิด 1,620.28 จุด มูลค่าซื้อขาย 58,622.88 ล้านบาท ดัชนีมายืนที่แนวรับสำคัญพอดี ทำให้วันนี้ มีโอกาสที่ดัชนีอาจจะฟื้นได้
16 ธ.ค. 2565

ดัชนี SET ลบ 13.08 จุด ปิด 1,620.28 จุด มูลค่าการซื้อขาย 58,622.88 ล้านบาท ดัชนีมายืนที่แนวรับสำคัญพอดี ทำให้วันนี้ มีโอกาสที่ดัชนีอาจจะฟื้นได้ แต่มีข้อแม้ว่า ต้องไม่มีปัจจัยลบเข้ามากดดันเพิ่มเติม และต่างชาติที่ขายออกเมื่อวานนี้กว่า 1,267 ล้านบาท เป็นการปรับพอร์ตขายทำกำไรช่วงสั้นเท่านั้น
หุ้น DTCENT คาดไว้อยู่แล้วว่า ราคาปิดตลาดน่าจะต่ำกว่าไอพีโอ 2.86 บาท จากพี/อี ณ ราคาไอพีโอ ค่อนข้างสูงไปซักหน่อย รวมถึงการกระจายหุ้นไปยังผู้ดูแลสภาพคล่องประเภท “ตีหัวเข้าบ้าน” โดยระหว่างวัน ราคายังยืนทรง ๆ ได้ แต่มีการไล่ซื้อมากเท่าไหร่ ราคาไม่ยอมไป มีแรงสาดออกมาตลอดเวลา กระทั่งเวลา 16.15 น. กลุ่มที่ได้หุ้นไปเยอะ ๆ และต้นทุนถูก สาดออกมา 3-4 ครั้งไม่ต่อเนื่อง และมาปิดตลาดที่ระดับ 2.48 บาท หรือเป็นระดับต่ำสุดของวัน ทำให้ปัจจุบัน พี/อี จะลงมาเหลือประมาณ 39-40 เท่า ส่วนวันนี้หากราคาเปิดกระโดด แนะนำว่า อย่าตาม หรือหากตาม รีบเข้าแล้วรีบออก ไม่เช่นนั้น ลุกช้าจ่ายรอบวงแน่ ๆ
บัตรกรุงไทย KTC ราคาหุ้นขึ้นมาต่อเนื่อง แล้วมาชนแนวต้านทางเทคนิค 60.50-60.75 บาท ไม่ผ่าน แต่ยังมีแนวรับสำคัญ 60.00 บาท  ดูทรงแล้ว หากผ่านแนวต้านดังกล่าวไปได้ มีโอกาสขึ้นไปแตะระดับ 65.00 บาท ได้ไม่ยากนัก เพราะมีปัจจัยหนุนจากแนวโน้มผลประกอบการไตรมาส 4/2565 จะออกมาดี ยอดการใช้บัตรเครดิตเพิ่มขึ้นอย่างมาก และถึงสินเชื่อพี่เบิ้ม ข่าวว่าเติบโตแบบเบิ้ม ๆ และยังคุมหนี้เอ็นพีแอลได้มีประสิทธิภาพ
วันนี้ (16 ธ.ค.) “ไทยประกันชีวิต” หรือ TLI เริ่มเข้าคำนวณในดัชนี FTSE กลุ่ม Mid Cap ทำให้มีเงินลงทุนจากกองทุนต่างชาติเข้ามาประมาณ 1.3-1.4 พันล้านบาท มีผล ณ ราคาปิดของวันนี้ ที่ราคาหุ้นยังต่ำกว่าไอพีโอ 16.00 บาท เป็นโอกาสเข้าซื้อสะสม  เพื่อลงทุนระยะปานกลางถึงยาวได้ จากทิศทางผลประกอบการในช่วงไตรมาส 4/2565 และปี 2566 จะออกมาดี และเป็นไปตามคาดการณ์ ราคาเป้าหมายเฉลี่ย 20.00 บาท หุ้นมีอัพไซด์ค่อนข้างสูง อัตราผลตอบแทนเงินปันผล จากราคาปัจจุบันอยู่ที่ราว ๆ 2%
บมจ.เอสจี แคปปิตอล (SGC) ที่เพิ่งเข้าเทรดได้เพียง 3 วัน วันแรกนั้นถือว่าผู้ดูแลสภาพคล่อง (เจ้ามือ) ทำงานได้ดีมาก ไม่ได้ประเภทตีหัวเข้าบ้าน เล่นกับรายย่อยได้ตลอดทั้งวัน รวมถึงวันถัดมาด้วย ส่วนวานนี้ มีถูกตบลงหลังหนัก ๆ ช่วง 15.10 น. ไม่แน่ใจว่าเป็นผลมาจากแถลงการณ์เรื่องสำคัญของประเทศหรือเปล่า แต่หลังจากนั้น ราคาได้ค่อย ๆ ดีดกลับขึ้นมาปิด 4.94 บาท ไม่ผ่าน 5.00 บาท หากวันนี้ สภาพตลาดพลิกกลับมาเป็นบวก ปัจจัยแวดล้อมออกมาดี ราคาหุ้นน่าจะกลับมายืนเหนือ 5.00 บาทได้ไม่ยาก และระดับราคานี้ยังไม่ถือว่าเป็นแนวต้านอะไร เพราะหุ้นเพิ่งเข้าเทรด
ฉัตรชัย ศิริไล เอ็มดี ธนาคารอาคารสงเคราะห์ (ธอส.) นำทัพด้วยการเตรียมมาตรการช่วยเหลือแก้หนี้และผลิตภัณฑ์ทางการเงินเงื่อนไขหรือดอกเบี้ยพิเศษไปให้บริการลูกค้าในพื้นที่ภาคเหนือที่งาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” สัญจรครั้งที่ 3 เชียงใหม่ จัดขึ้นโดยความร่วมมือของกระทรวงการคลัง ธนาคารแห่งประเทศไทย สมาคมสถาบันการเงินของรัฐ และหน่วยงานพันธมิตร ระหว่างวันที่ 16-18 ธ.ค. 2565 ณ ศูนย์ประชุมและแสดงสินค้านานาชาติเชียงใหม่ ติดตามรายละเอียดได้ที่ Mobile Application : GHB ALL, Mobile Application : GHB ALL GEN และ www.ghbank.co.th